text: Hverdagen? Den holder vi af
  14 februar 2013 kl. 14.53
  En undersøgelse blandt beboere i region Syd viser, at 90 pct. er tilfredse med deres hverdag.
  1084 syddanskere er blevet spurgt, og 90 pct. synes, at de har mulighed for at gøre det, de gerne vil i hverdagen.
  Men - undersøgelsen viser også, at mange gerne have mere tid til familie, venner og fritidsaktiviteter.
  - Vi kan opfordre arbejdsmarkedets parter til at se på balancen med hjemmelivet og på samme tid se, om vi kan skabe rammerne for et mere fleksibelt samfund, når det kommer til børnepasning og lignende, siger Lasse Krull (K), der er formand for Udvalget for Den Regionale Udviklingsplan.
  Han mener også, at virksomheder kan få glæde af at skabe fleksible rammer.
  - Virksomheder med succes er dem, der giver fleksibilitet. Det er klart, at nogle vil blive ved med at arbejde 8 ? 16, men både virksomheders og ansattes tanker om det som normen vil forsvinde. Det må både virksomheder og ansatte indstille sig på, vurderer han.
  